**Zápisnica č. 03**

**z rokovania Akademického senátu LF TU vo Zvolene**

**konaného dňa 26.03.2024 o 13:00 h v posluchárni B8**

**Prítomní:** 15 členov AS LF TU vo Zvolene (podľa prezenčnej listiny)

**Ospravedlnení:** 0 členov (podľa prezenčnej listiny)

**Neospravedlnení:** 0 členov (podľa prezenčnej listiny)

**Program rokovania AS LF:**

1. Otvorenie

2. Kontrola uznesení

3. Voľba návrhovej komisie a verifikátorov zápisnice

4. Voľba predsedu AS LF TUZVO

5. Rozpis dotácie a rozpočet Lesníckej fakulty TU vo Zvolene na rok 2024

6. Pravidlá organizácie štátnych skúšok na LF TU vo Zvolene v roku 2024

7. Rôzne

8. Návrh uznesení

9. Záver

**K bodu 1**

Zasadnutie Akademického senátu LF TU vo Zvolene otvoril tajomník AS LF TU vo Zvolene doc. Ing. Martin Lieskovský, PhD.

Na základe kontroly prezenčnej listiny konštatoval, že AS LF je uznášaniaschopný (prítomných bolo všetkých 15 členov senátu).

Predložený program rokovania AS LF bol doplnený v bode 3 o voľbu volebnej komisie.

Následne tajomník AS LF TU vo Zvolene doc. Ing. Martin Lieskovský, PhD. navrhol schváliť program rokovania AS LF.

Výsledok hlasovania o programe rokovania:

Počet prítomných členov AS LF: 15 členov senátu;

Za návrh: 15 členov senátu;

Proti návrhu: 0 členov senátu;

Zdržali sa: 0 členov senátu.

AS LF schválil všetkými hlasmi prítomných členov senátu program rokovania.

AS LF TU vo Zvolene k uvedenému bodu prijal uznesenie 1.

**K bodu 2**

Prijaté uznesenia sú splnené alebo sa plnia priebežne.

**K bodu 3**

Tajomník AS LF navrhol, aby návrhová komisia pracovala v zložení Bc. Lucia Kružlicová, doc. Ing. Daniel Kurjak, PhD.

Výsledok hlasovania o návrhu zloženia návrhovej komisie:

Bc. Lucia Kružlicová, doc. Ing. Daniel Kurjak, PhD.:

Počet prítomných členov AS LF: 15 členov senátu;

Za návrh: 14 členov senátu;

Proti návrhu: 0 členov senátu;

Zdržali sa: 1 člen senátu.

Za členov návrhovej komisie boli zvolení Bc. Lucia Kružlicová a doc. Ing. Daniel Kurjak, PhD.

Za členov volebnej komisie AS LF boli navrhnutí prof. Ing. Ľubomír Scheer, CSc. a Bc. Jakub Kubík.

Výsledok hlasovania o návrhu zloženia volebnej komisie:

prof. Ing. Ľubomír Scheer, CSc., Bc. Jakub Kubík:

Počet prítomných členov AS LF: 15 členov senátu;

Za návrh: 14 členov senátu;

Proti návrhu: 0 členov senátu;

Zdržali sa: 1 člen senátu.

Za členov volebnej komisie pre voľbu predsedu a tajomníka AS LF boli zvolení prof. Ing. Ľubomír Scheer, CSc. a Bc. Jakub Kubík

Za verifikátorov zápisnice boli navrhnutí prof.h.c. prof. Dr. Ing. Viliam Pichler a Bc. Jaroslav Mitušina.

Výsledok hlasovania o návrhu verifikátorov zápisnice:

prof.h.c. prof. Dr. Ing. Viliam Pichler, Bc. Jaroslav Mitušina:

Počet prítomných členov AS LF: 15 členov senátu;

Za návrh: 14 členov senátu;

Proti návrhu: 0 členov senátu;

Zdržali sa: 1 člen senátu.

Za verifikátorov zápisnice boli zvolení prof.h.c. prof. Dr. Ing. Viliam Pichler a Bc. Jaroslav Mitušina.

AS LF TU vo Zvolene k uvedenému bodu prijal uznesenia 2, 3 a 4.

Voľbe predsedu a tajomníka AS LF predchádzala diskusia, ktorú navrhla otvoriť Ing. Diana Krajmerová, PhD. V diskusii oboznámila AS LF s otvoreným listom niektorých členov AO LF, ktorý bol dňa 06.03.2024 prostredníctvom dekanátu LF rozoslaný vedúcim katedier LF. Uvedený list bol následne pred AS LF prečítaný v plnom znení.

K situácii a k otvorenému listu, ktorý na fakulte vznikol sa vyjadril doc. Ing. Daniel Kurjak, PhD. Uviedol, že pozornosť bola v liste namierená predovšetkým na etickú rovinu celého procesu. Konštatoval, že aj keď formálne návrh kandidátov nie je plebiscitom, veľmi spoľahlivo vyjadruje názor AO LF. Aj doposiaľ sa vo voľbách počtu návrhov prikladal veľký význam. Otvorený list možno vnímať ako spôsob informovania, ale tiež spôsob, ako vyjadriť znepokojenie nad tým, že diskusia a vyjadrenie názoru AO LF stratili pri súčasnom nastavení systému význam. Taktiež zdôraznil, že medzi signatármi sú mnohí najvýznamnejší a najvýkonnejší členovia AO LF a vystríhal pred zľahčovaním problému. Tlmočil, že viacerí zamestnanci sú kvôli situácii z ostatných mesiacov značne demotivovaní. Vyjadril predpoklad, že v prípade možného výrazného prepadu výkonnosti (či už z titulu straty motivácie, alebo kvôli možnej zmene zamestnávateľa) môže byť narušený dobre fungujúci princíp pri získavaní prostriedkov napr. na mzdy. Ohrozená by tiež mohla byť schopnosť garantovať študijné programy. Vzniká obava, že popísané riziká nie sú docenené, alebo je drastický pokles výkonu fakulty nateraz prijateľný.

Prof.h.c. prof. Dr. Ing. Viliam Pichler konštatoval, že vzťah medzi zložením a činnosťou AS, hlavne zodpovednosťou voliť akad. funkcionárov, a kvalitou fakúlt je kľúčový. Zámerom zákona o VŠ po Novembri 89 bolo, aby volení zástupcovia AS VŠ dostali veľké právomoci s predpokladom, že v senátoch bude sedieť uvážený výber kompetentných a múdrych a tí budú do najvyšších samosprávnych orgánov škôl a fakúlt voliť najvynikajúcejšie bádateľské a pedagogické osobnosti. Náš senát za niekoľko mesiacov svojej činnosti už stihol nezvoliť takého výskumníka a pedagóga do vedeckej rady LF, a ďalšieho do funkcie dekana, pričom viacerí (početní) členovia VZ kandidátovi nepoložili žiadne otázky. Kandidát tak ani nemohol reagovať na prípadné nevyslovené výhrady, hoci otvorená diskusia je na akademickej pôde predpokladom fungovania akademickej samosprávy a napredovania, nie stagnácie akademických inštitúcií. Preto vznikol otvorený list, pod ktorý sa podpísali vedecko-pedagogickí pracovníci LF, ktorí v rokoch 2020–2024 vytvorili väčšiu časť výstupov LF. O ich výkony sa opiera veľká časť podkladov pre práve prebiehajúcu akreditáciu a tvoria predpoklady pre garantovanie ŠP. V dôsledku diania opísaného v liste sa necítia komfortne (ani samotný prof. Pichler ako jeden zo signatárov) a touto situáciou sú sklamaní a rozladení. Prof. Pichler ako člen AS za KPP ďalej konštatoval, že viacerí zvažujú možnosť rezignovať na svoju úlohu v tomto a ďalších procesoch. Vyjadril prosbu, aby sa nad týmto všetci zamysleli a pričinili o konštruktívny dialóg.

Osobné stanovisko k otvorenému listu AO LF vyjadril aj doc. Mgr. Ing. Rastislav Šulek, PhD., ktorý je poverený výkonom funkcie dekana. Zdôraznil, že volebné zhromaždenie prebehlo v súlade so všetkými právnymi predpismi, pričom žiadny z jeho členov počas jeho konania nevyjadril o jeho priebehu žiadne pochybnosti. Návrh kandidáta na dekana nie je plebiscitom smerujúcim k jeho automatickej voľbe. Členovia volebného zhromaždenia majú právo, nie povinnosť klásť otázky kandidátovi. Podstata demokratického procesu spočíva v tom, že všetci, ktorí sa na ňom priamo alebo sprostredkovane prostredníctvom svojich volených zástupcov podieľajú, rešpektujú a budú rešpektovať jeho legálne a legitímne výsledky. Spájanie výsledkov akéhokoľvek demokratického a legitímneho hlasovania s plnením pracovných povinností je v príkrom rozpore nielen so zásadami akademickej etiky, ale aj s príslušnými pracovnoprávnymi predpismi.

V reakcii na doc. Mgr. Ing. Rastislava Šuleka, PhD. spresnil doc. Ing. Daniel Kurjak, PhD. nepresne interpretovanú časť z listu týkajúcu sa otázok položených kandidátovi na dekana.

Ing. Marek Štefanec a Bc. Ján Filipovský upozornili na potrebu slušného zaobchádzania so študentmi a na nutnosť rešpektovania ich práv. Odmietajú akékoľvek útoky na študentov, pokrikovanie na verejnosti, vyhrážanie sa a vydieranie zo strany pedagógov.

**K bodu 4**

Voľbu predsedu AS LF TU vo Zvolene na funkčné obdobie od 26.03.2024 do 11.12.2027 otvoril tajomník AS LF, ktorý prítomných členov vyzval na podanie návrhov.

Bc. Ján Filipovský navrhol na funkciu predsedu AS LF TU vo Zvolene doc. Ing. Martina Lieskovského, PhD.

Ing. Diana Krajmerová, PhD. navrhla na funkciu predsedu AS LF TU vo Zvolene doc. Ing. Daniela Kurjaka, PhD.

Doc. Ing. Daniel Kurjak, PhD. navrhol na funkciu predsedu AS LF TU vo Zvolene doc. Ing. Jaroslava Vencurika, PhD.

Ďalšie návrhy na predsedu AS LF neboli podané. Za predsedu AS LF boli navrhnutí 3 kandidáti: doc. Ing. Martin Lieskovský, PhD., doc. Ing. Daniel Kurjak, PhD. a doc. Ing. Jaroslav Vencurik, PhD. Následne sa pristúpilo k tajnej voľbe.

Výsledok tajného hlasovania o návrhu voľby predsedu AS LF TU vo Zvolene:

Počet všetkých členov AS LF: 15 členov senátu.

Počet prítomných členov AS LF: 15 členov senátu.

Počet vydaných volebných lístkov: 15 lístkov.

Počet odovzdaných volebných lístkov: 15 lístkov.

Počet platných volebných lístkov: 15 lístkov.

Počet neplatných volebných lístkov: 0 lístkov.

Zdržali sa: 0 členov senátu.

Za návrh za kandidáta doc. Ing. Martina Lieskovského, PhD.: 9 hlasov.

Za návrh za kandidáta doc. Ing. Daniela Kurjaka, PhD.: 3 hlasy.

Za návrh za kandidáta doc. Ing. Jaroslava Vencurika, PhD.: 3 hlasy.

Akademický senát Lesníckej fakulty TU vo Zvolene zvolil v tajnom hlasovaní väčšinou hlasov doc. Ing. Martina Lieskovského, PhD. za predsedu AS LF TU vo Zvolene na funkčné obdobie od 26.03.2023 do 11.12.2027.

Voľbu tajomníka AS LF TU vo Zvolene na funkčné obdobie od 26.03.2023 do 11.12.2027 otvoril novozvolený predseda AS LF TU vo Zvolene doc. Ing. Martin Lieskovský, PhD.

Ing. Marek Štefanec navrhol na funkciu tajomníka AS LF TU vo Zvolene Bc. Jána Filipovského.

Doc. Ing. Daniel Kurjak, PhD. navrhol na funkciu tajomníka AS LF TU vo Zvolene doc. Ing. Jaroslava Vencurika, PhD.

Ďalšie návrhy na funkciu tajomníka neboli podané. Za tajomníka AS LF boli navrhnutí 2 kandidáti: Bc. Ján Filipovský a doc. Ing. Jaroslav Vencurik, PhD. Následne sa pristúpilo k tajnej voľbe.

Výsledok tajného hlasovania o návrhu voľby tajomníka AS LF TU vo Zvolene:

Počet všetkých členov AS LF: 15 členov senátu.

Počet prítomných členov AS LF: 15 členov senátu.

Počet vydaných volebných lístkov: 15 lístkov.

Počet odovzdaných volebných lístkov: 15 lístkov.

Počet platných volebných lístkov: 15 lístkov.

Počet neplatných volebných lístkov: 0 lístkov.

Zdržali sa: 0 členov senátu.

Za návrh za kandidáta Bc. Jána Filipovského: 7 hlasov.

Za návrh za kandidáta doc. Ing. Jaroslava Vencurika, PhD.: 8 hlasov.

Akademický senát Lesníckej fakulty TU vo Zvolene zvolil v tajnom hlasovaní väčšinou hlasov doc. Ing. Jaroslava Vencurika, PhD. za tajomníka AS LF TU vo Zvolene na funkčné obdobie od 26.03.2023 do 11.12.2027.

AS LF TU vo Zvolene k uvedenému bodu prijal uznesenia 5 a 6.

**K bodu 5**

Rozpis dotácie a rozpočet Lesníckej fakulty TU vo Zvolene na rok 2024 na návrh doc. Mgr. Ing. Rastislava Šuleka, PhD. povereného výkonom funkcie dekana odprezentoval prof. Ing. Marek Fabrika, PhD.

K “Rozpisu dotácie a rozpočtu Lesníckej fakulty TU vo Zvolene na rok 2024“ neboli vznesené pripomienky, resp. ďalšie návrhy a preto sa pristúpilo k hlasovaniu.

Výsledok hlasovania o “Rozpise dotácie a rozpočte Lesníckej fakulty TU vo Zvolene na rok 2024“:

Počet prítomných členov AS LF: 15 členov senátu;

Za návrh: 15 členov senátu;

Proti návrhu: 0 členov senátu;

Zdržali sa: 0 členov senátu.

AS LF schválil všetkými hlasmi prítomných členov senátu “Rozpisu dotácie a rozpočtu Lesníckej fakulty TU vo Zvolene na rok 2024“.

AS LF TU vo Zvolene k uvedenému bodu prijal uznesenie 7.

**K bodu 6**

Pravidlá organizácie štátnych skúšok na Lesníckej fakulte TU vo Zvolene v akademickom roku 2023/2024 odprezentoval doc. Ing. Bc. Miroslav Kardoš, PhD. Do predloženého finálneho návrhu “Pravidiel organizácie štátnych skúšok na Lesníckej fakulte TU vo Zvolene v akademickom roku 2023/2024“ boli zapracované pripomienky Ing. Diany Krajmerovej, PhD. a pracovníkov Katedry pestovania lesa (prof. Ing. Petra Jaloviara, PhD., doc. Ing. Jaroslava Vencurika, PhD.).

Následne sa pristúpilo k hlasovaniu o návrhu “Pravidiel organizácie štátnych skúšok na Lesníckej fakulte TU vo Zvolene v akademickom roku 2023/2024“.

Výsledok hlasovania o “Pravidlách organizácie štátnych skúšok na Lesníckej fakulte TU vo Zvolene v akademickom roku 2023/2024“:

Počet prítomných členov AS LF: 15 členov senátu;

Za návrh: 15 členov senátu;

Proti návrhu: 0 členov senátu;

Zdržali sa: 0 členov senátu.

AS LF schválil všetkými hlasmi prítomných členov senátu “Pravidlá organizácie štátnych skúšok na Lesníckej fakulte TU vo Zvolene v akademickom roku 2023/2024“.

AS LF TU vo Zvolene k uvedenému bodu prijal uznesenie 8.

**K bodu 7**

Prof. Ing. Marek Fabrika, PhD. sa poďakoval za podporu pri voľbe kandidáta na dekana LF, ktorá sa konala dňa 27.02.2024. Samotný priebeh volieb nespochybňuje. Kvôli upokojeniu napätej situácie v Akademickej obci LF vyjadril svoje rozhodnutie nekandidovať pri opakovanej voľbe kandidáta na dekana LF, ktorej termín bol stanovený na 14.05.2024 o 10.00 hod.

**K bodu 8**

Za návrhovú komisiu AS LF TU vo Zvolene predniesol návrh uznesení doc. Ing. Daniel Kurjak, PhD. AS LF TU vo Zvolene následne všetkými hlasmi prítomných členov schválil návrh uznesení zo zasadnutia AS LF TU vo Zvolene, konaného dňa 26.03.2024.

**K bodu 9**

Rokovanie AS LF TU vo Zvolene ukončil predseda AS LF TU vo Zvolene.

Zvolen, 26.03.2024

Zapísal: doc. Ing. Jaroslav Vencurik, PhD.

tajomník AS LF

.............................................................

doc. Ing. Martin Lieskovský, PhD.

predseda AS LF

Verifikátori:

prof.h.c. prof. Dr. Ing. Viliam Pichler ...........................................................

Bc. Jaroslav Mitušina ...........................................................

Celkový počet strán: 6 s.